Antipruritic drug คือยาแก้คัน ใช่หรือไม่
ใช่ Antipruritic drug ส่วนใหญ่จะเป็นยาในกลุ่มยาต้านฤทธิ์สารที่ก่อให้เกิดอาการคันที่เรียกว่า ฮีสตามีน Histamine 

ซึ่งยาในกลุ่มนี้เรียกว่า ยาต้าน ฤทธิ์ ฮีสตามีน Antihistamine ซึ่งมีทั้งยากินและยาทา ยาต้านฮีสตามีน ปัจจุบันได้มีการจัดแบ่งประเภทของยาต้านฤทธิ์ฮีสตามีน Anti-Histamine ออกได้เป็น 3 รุ่น ดังนี้ 

1. รุ่นที่ 1 First generation Sedating Antihistamine เป็นกลุ่มแอนตี้ฮีสตามีนที่ผ่าน เลือดและสมองได้ดี จึงมีฤทธิ์ข้างเคียง ผลข้างเคียง คือทำให้เกิดอาการง่วงซึม ง่วงนอน และยังมีผลข้างเคียงอื่นๆเช่น คอแห้ง ปากแห้ง ท้องผูก ปัสสาวะลำบากปัสสาวะขัด ตัวยาในกลุ่มนี้เช่น Chlopheniramine Hydroxyzine Tripolidine Brompheniramine ซึ่งข้อดีของยากลุ่มนี้คือ สามารถลดอาการน้ำมูกไหลได้ สามารถลดอาการคันได้ดีกว่ายาในรุ่นอื่นๆ 

2. รุ่นที่ 2 Second generation Non-sedating Antihistamines ยากลุ่มนี้ได้พัฒนาเพื่อแก้จุดด้อยของยาในกลุ่มที่ 1 โดยมีจุดเด่น 3 ประการคือ ไม่ง่วง ออกฤทธิ์นานกว่า 12 ชั่วโมงจนถึงหลายวัน ออกฤทธิ์เฉพาะเจาะจงกับตัวรับ Receptor ต่อฮีสตามีน ทำให้ได้ผลการรักษาได้ดีกว่ากลุ่มแรก ยากลุ่มนี้เช่น Loratadine Mequitazine Acrivastine Azelastine Ebastine Epinastine 

3. รุ่นที่ 3 Third generation ยากลุ่มนี้ถูกพัฒนาขึ้นมาโดยมีคุณสมบัติเหมือนรุ่นที่ 2 แต่ตัวยาออกฤทธิ์ได้โดยไม่ต้องผ่านการย่อยสลายที่ตับและลดผลข้างเคียงต่อหัวใจ ยาในกลุ่มนี้เช่น Fexofenadine Certirizine หลักการใช้ยาต้านฮีสตามีน 
ก. โรคภูมิแพ้ทางจมูก Allergic rhinitis ควรรักษาด้วยยาต้านฮีสตามีนในรุ่นที่ 2 ร่วมกับยาลดอาการคัดจมูก Decongestant และควรให้ยาพ่นจมูกพวก Corticosteroid เสริมเพื่อเพิ่มประสิทธิภาพในการรักษา 
ข. เยื่อจมูกอักเสบที่ไม่ใช่ภูมิแพ้และโรคหวัด Non-allergic rhinitis Common cold ควรใช้ยาในกลุ่มต้านฮีสตามีนรุ่นที่ 1 เพราะสามารถลดน้ำมูกที่ไม่ได้เกิดจากสารฮีสตามีนได้ดีกว่าโดยเฉพาะเมื่อใช้ร่วมกับยาลดอาการคัดจมูก 
ค. การรักษาลมพิษและโรคภูมิแพ้ทางผิวหนัง Urticaria - Angioedema and Atopic Dermatitis แบ่งออกเป็น ชนิดเฉียบพลัน Acute Urticaria ซึ่งมักเกิดจากการแพ้อาหารหรือยาหรือสารเคมีต่างๆ และชนิดเรื้อรัง Chronic Urticaria ซึ่งมักจะเป็นประเภทไม่ทราบสาเหตุแน่นอน ซึ่งการรักษาอาการคันสาเหตุจากโรคกลุ่มนี้สามารถใช้ยาต้านฮีสตามีนได้ทั้ง 3 รุ่น เพราะไม่มีผลแตกต่างในการรักษา
เภสัชวิทยา Pharmacology